На основу члана 123. став 8. Закона о основама система образовања и васпитања (“*Службени гласник РС*", бр. 88/2017, 27/2018 – др. закон, 10/2019 и 6/2020) и члана 12. став 1. тачка 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне, на 9. Електронској седници, донео је следећу

**ОДЛУКУ О ДАВАЊУ МИШЉЕЊА**

**у поступку**

**за избор директора**

**Техничке школе « 9. Мај» у Бачкој Паланци**

**I**

На конкурс за избор директора Техничке школе « 9. Мај» у Бачкој Паланци

пријавио се један кандидат:

* **Снежана Ивеља,** дипломирани инжењер производног менаџмента.

**II**

Даје се **позитивно** мишљење за избор предложеног кандидата из члана 1. тачка 1. ове Одлуке - Снежани Ивеља**,** дипломираном инжењеру производног менаџмента, на радно место директора Техничке школе « 9. Мај» у Бачкој Паланци.

**III**

Одлуку доставити председнику Савета ради одобравања на првој наредној седници Националног савета словачке националне мањине.

***Образложење***

У складу са чланом 123. став 5. Закона о основама система образовања и васпитања и чланом 12. став 1. тачка 3. Закона о националним саветима националних мањина, Техничка школа « 9. Мај» у Бачкој Паланци доставила је Савету захтев за давање мишљења о предложеном кандидату.

Извршни одбор разматрао је на 9. елетронској седници, достављени захтев. Према достављеној документацији видљиво је да је пријаву на конкурс доставио један кандидат, Снежана Ивеља,дипломирани инжењер производног менаџмента.

Наставничко веће Техничке школе « 9. Мај» у Бачкој Паланци је на седници одржаној дана 06.04.2023. године, спровело је тајно изјашњавање запослених и дало је позитивно мишљење Снежани Ивеља.

За давање позитивног мишљењa кандидату Снежани Ивеља гласало је 40 од укупно 83 запослених.Негативно мишљење је дало 17 запослених, док је 26 листића било неважеће.

Школски одбор Техничке школе « 9. Мај» у Бачкој Паланци доставио је Савету захтев за давање мишљења .

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења предложеном кандидату гласала је потребна већина чланова Извршног одбора од укупног броја присутних.

У складу са горе наведеним, а на основу одредаба члана 123. став 5. Закона о основама система образовања и васпитања и члана 12. став 1. тачка 3. Закона о националним саветима националних мањина, донета је одлука из диспозитива.

Национални савет позива будућег директора на сарадњу при популаризацији и реализацији наставе словачког језика у Техничкој школи « 9. Мај» у Бачкој Паланци

.

Број: 01- 54/ 2023-04

Датум: 18.04.2023

Место: Нови Сад

ПРЕДСЕДНИК ИЗВРШНОГ ОДБОРА

Елена турански

ПРЕДСЕДНИЦА НССНМ

Душанка Петрак с.р.